У Вікіпедыі ёсць артыкулы пра іншых асоб з прозвішчам Паш.

**Ульрыка Фрэдрыка Паш** (шведск.: Ulrika Fredrika Pasch; 10 ліпеня 1735, Стакгольм — 2 красавіка 1796) — шведская мастачка, партрэтыстка і мініяцюрыстка жанра ракако, член Шведскай Каралеўскай акадэміі свабодных мастацтваў.

Біяграфія
---------

Нарадзілася ў сям’і шведскага мастака-партрэтыста Лорэнца Паша Старэйшага (1702—1766) і Ганны Хелены Бэкман. Дзед, мастак Данкварт Паш пераехаў у Стакгольм з Любека і валодаў мастацкай студыяй. Пасля яго смерці ў 1927 годзе студыяй распараджалася бабуля з бацькавага боку Джудзіт Ларсдотэр, пакуль маёмасць не перайшла да дзядзькі Ульрыкі, Ёхана Паша. Старэйшыя браты Ёхан Паш Малодшы, Лорэнс Паш Малодшы і стрыечная сястра Маргарэт Стахфель таксама былі мастакамі.

З дзяцінства Ульрыка валодала талентам да малявання і жывапісу. Як і брат Ларэнса, вучылася ў свайго бацькі. У 1750-х гадах, калі Ларэнс навучаўся за мяжой на стыпендыю, кар’ера бацькі-жывапісца рэзка пагоршылася, таму што ён не мог адаптавацца да папулярнага тады стылю ракако. Пасля смерці маці ў 1756 Ульрыка стала ахмістрыняй у доме ювеліра Густава Стафеля, мужа яе цёткі. Ён звярнуў увагу на талент 15-гадовай дзяўчыны і даў ёй магчымасць практыкавацца ў жывапісе. У выніку яна праз шэсць гадоў стала прафесійнай партрэтысткай і магла матэрыяльна дапамагаць бацьку і малодшай сястры Хедвіг Луізе. Пасля смерці бацькі ў 1766 Ульрыка, забраўшы да сябе сястру, адкрыла ўласную студыю.

Да часу вяртання брата ў Стакгольм у 1766 годзе яна ўжо больш за 10 гадоў была прафесійным мастаком і яе прэстыж як партрэтысткі быў высокі; да яе паступалі заказы як ад прадстаўнікоў заможнага сярэдняга класа, так і з арыстакратыі.

Ульрыка часта працавала з братам. Іх адносіны апісваюцца як супрацоўніцтва, заснаванае на ўзаемнай павазе і гармоніі. Яны дзялілі сваю студыю і дапамагалі адзін аднаму ў працы, а іх сястра Хедвіг Луіза вяла гаспадарку.

Пасля стварэння ў 1773 Каралеўскай Акадэміі свабодных мастацтваў яна стала першай жанчынай сярод акадэмікаў. У Акадэмію яна была прынятая ў адзін дзень з братам. У Акадэміі лічылі, што яе членства больш, чым заслужана. Аднак, у адрозненне ад сваіх калегаў-мужчын, яна так і не атрымала пенсію ад каралеўскай сям’і, нягледзячы на неаднаразовыя звароты.

Галерэя
-------

* Прынцэса Сафія АльберцінаПрынцэса Сафія Альберціна
* Партрэт Карла Готфрыда КюселяПартрэт Карла Готфрыда Кюселя
* Партрэт Катарыны Крысціны КюсельПартрэт Катарыны Крысціны Кюсель
* Партрэт Даратэі Элізабет ШульцПартрэт Даратэі Элізабет Шульц
* Партрэт Эрыка Магнуса Сталя фон ХольстэйнаПартрэт Эрыка Магнуса Сталя фон Хольстэйна
* Партрэт герцага Фердынанда Фредерыка АўгустасаПартрэт герцага Фердынанда Фредерыка Аўгустаса
* Партрэт Фрэдрыкі СванПартрэт Фрэдрыкі Сван
* Партрэт Крысціны Сафіі СільверскёльдПартрэт Крысціны Сафіі Сільверскёльд

Зноскі
------

1. ↑  Ulrika Fredrika Pasch<a href='https://wikidata.org/wiki/Track:Q17299517'></a>
2. 1 2 3 4  Ulrica F Pasch — 1917.<a href='https://wikidata.org/wiki/Track:Q379406'></a><a href='https://wikidata.org/wiki/Track:Q1724971'></a>
3. 1 2  Riddarholmens kyrkoarkiv, Död- och begravningsböcker, SE/SSA/0013/F I/1 (1738-1807), bildid: C0055345\_00122 Праверана 26 жніўня 2020.<a href='https://wikidata.org/wiki/Track:Q64166606'></a><a href='https://wikidata.org/wiki/Track:Q10478639'></a>
4. ↑  artist list of the National Museum of Sweden — 2016.<a href='https://wikidata.org/wiki/Track:Q16323066'></a><a href='https://wikidata.org/wiki/Track:Q22681075'></a>
5. ↑  En mamsell i akademien. Ulrica Fredrica Pasch och 1700-talets konstvärld. av Anna Lena Lindberg, Stockholm: Signum, 2010. ISBN 978-91-86221-05-8
6. ↑  Delia Gaze (January 1997). *Dictionary of Women Artists: Artists, J-Z*. Taylor & Francis. p. 49. ISBN 978-1-884964-21-3.
7. ↑  Svenskt konstnärslexikon [Swedish Art dictionary] (in Swedish). Malmö: Allhems Förlag. 1952.


| ?Ульрыка Паш — продкі |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | Ульрыка Паш |  | Лорэнц Паш Старэйшы[d] |  | Danckwardt Pasch den äldre[d] |  |
|  |  |  |  |
|  |  |  |  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Тэматычныя сайты | RKDartists |
| Слоўнікі і энцыклапедыі | Шведскі біяграфічны |
| Генеалогія і некрапалістыка | Geni.com |
| 

| Нарматыўны кантроль |
| --- |
| BIBSYS: 90737743 · BNF: 16594364r · GND: 121694194 · ISNI: 0000 0001 0677 6967 · LCCN: no2010176913 · SUDOC: 193856247 · VIAF: 403149196480274791717 · ULAN: 500054540 |

 |